J. Jasovský, poslanec: (2002-12-12):
Výbor Národnej rady Slovenskej republiky pre hospodárstvo, privatizáciu a podnikanie predkladá Národnej rade Slovenskej republiky ako gestorský výbor spoločnú správu výborov k návrhu na vyslovenie súhlasu Národnej rady s Dohodou medzi vládou Slovenskej republiky a vládou Macedónskej republiky o leteckých dopravných službách. Predseda Národnej rady pridelil návrh na vyslovenie súhlasu na prerokovanie vo výboroch ústavnoprávnemu výboru a Výboru Národnej rady pre hospodárstvo, privatizáciu a podnikanie, pričom ako gestorský výbor určil výbor pre hospodárstvo, privatizáciu a podnikanie. Uvedené výbory prerokovali pridelenú parlamentnú tlač a gestorský výbor schválil a prerokoval spoločnú správu výborov uznesením. Iné výbory Národnej rady návrh na vyslovenie súhlasu neprerokovali. Výbory, ktorým bola pridelená parlamentná tlač na prerokovanie, zaujali stanoviská v zmysle: ústavnoprávny výbor prerokoval s uznesením a s návrhom vysloviť súhlas a rozhodol, že ide o medzinárodnú zmluvu, Výbor Národnej rady pre hospodárstvo, privatizáciu a podnikanie takisto prerokoval tento návrh a odporučil Národnej rade vysloviť s návrhom súhlas, pričom gestorský výbor v súlade s príslušnými paragrafmi rokovacieho poriadku konštatuje, že ide o medzinárodnú zmluvu, ktorá má prednosť pred zákonmi. Zároveň predkladám tlač 89a, čo je spoločná správa výborov Národnej rady Slovenskej republiky na vyslovenie súhlasu Národnej rady so Zmluvou medzi Slovenskou republikou a Českou republikou o železničnej privilegovanej peážnej doprave v mimoriadnych situáciách. Výbor Národnej rady Slovenskej republiky pre hospodárstvo, privatizáciu a podnikanie predkladá ako gestorský výbor túto spoločnú správu výborov k návrhu na vyslovenie súhlasu Národnej rady so Zmluvou medzi Slovenskou republikou a Českou republikou o železničnej peážnej doprave. Predseda Národnej rady pridelil návrh na vyslovenie súhlasu príslušným rozhodnutím na prerokovanie vo výboroch: ústavnoprávnemu výboru a Výboru Národnej rady pre hospodárstvo, privatizáciu a podnikanie, pričom ako gestorský výbor určil Výbor Národnej rady pre hospodárstvo, privatizáciu a podnikanie spolu s určením lehoty. Výbory, ktorým bola pridelená parlamentná tlač, zaujali tieto stanoviská: Ústavnoprávny výbor vyslovuje s návrhom súhlas a navrhuje rozhodnúť, že ide o medzinárodnú zmluvu podľa príslušného paragrafu. Výbor Národnej rady pre hospodárstvo, privatizáciu a podnikanie takisto navrhuje vysloviť súhlas. Iné výbory tento návrh na vyslovenie súhlasu neprerokovali. Gestorský výbor zároveň konštatuje, že ide o zmluvu podľa čl. 7 ods. 5 Ústavy Slovenskej republiky, pričom táto zmluva má prednosť pred zákonmi. Tlač 75a, spoločná správa výborov Národnej rady na vyslovenie súhlasu Národnej rady s Dohodou medzi vládou Slovenskej republiky a vládou Českej republiky o vnútrozemskej plavbe. Výbor Národnej rady Slovenskej republiky pre hospodárstvo, privatizáciu a podnikanie v súlade s príslušnými paragrafmi rokovacieho poriadku predkladá Národnej rade spoločnú správu výborov k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe. Predseda Národnej rady pridelil návrh na vyslovenie súhlasu na prerokovanie vo výboroch, a to ústavnoprávnemu výboru a výboru pre hospodárstvo, privatizáciu a podnikanie, pričom ako gestorský výbor bol určený výbor pre hospodárstvo, privatizáciu a podnikanie. Uvedené výbory prerokovali tieto správy, pričom výbory konštatujú: Ústavnoprávny výbor prerokoval návrh a odporúča vysloviť s návrhom súhlas a zároveň rozhodol, že ide o medzinárodnú zmluvu. Výbor Národnej rady pre hospodárstvo, privatizáciu a podnikanie takisto prerokoval návrh a tiež odporúča Národnej rade vysloviť s návrhom súhlas. Iné výbory návrh na vyslovenie súhlasu neprerokovali. Zároveň gestorský výbor konštatuje, že ide o zmluvu podľa príslušného článku ústavy a táto zmluva má prednosť pred zákonmi. Tlač 79a je spoločnou správou výborov Národnej rady Slovenskej republiky na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Spolkovej republiky Nemecko o medzinárodnej cestnej osobnej a nákladnej doprave. Výbor Národnej rady pre hospodárstvo, privatizáciu a podnikanie predkladá Národnej rade ako gestorský výbor spoločnú správu výborov k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Spolkovej republiky Nemecko o medzinárodnej cestnej osobnej a nákladnej doprave. Predseda Národnej rady pridelil návrh na vyslovenie súhlasu ústavnoprávnemu výboru a výboru pre hospodárstvo, privatizáciu a podnikanie, pričom ako gestorský výbor bol určený Výbor Národnej rady pre hospodárstvo, privatizáciu a podnikanie. Uvedené výbory prerokovali návrh s tým, že výbory zaujali tieto stanoviská: ústavnoprávny výbor návrh prerokoval, navrhuje vysloviť s návrhom súhlas a rozhodnúť, že ide o zmluvu podľa príslušného článku ústavy; výbor pre hospodárstvo, privatizáciu a podnikanie takisto prerokoval návrh a odporučil Národnej rade Slovenskej republiky vysloviť s návrhom súhlas. Zároveň konštatujem, že iné výbory návrh na vyslovenie súhlasu neprerokovali. Gestorský výbor na základe rokovaní výborov konštatuje, že ide o zmluvu podľa čl. 7 Ústavy Slovenskej republiky a táto zmluva má prednosť pred zákonmi. Všetko. Ďakujem pekne, je možné otvoriť rozpravu, pán predsedajúci.